
ВЕЋЕ НАУЧНИХ ОБЛАСТИ                                         Београд, 11.7.2017. године

ТЕХНИЧКИХ НАУКА                                                    02 број: 61202-2663/2-17

                                                                                ЛД
На основу  чл. 65. ст. 2. Закона о високом образовању ("Службени гласник РС", број: 76/05, 100/07-аутентично тумачење, 97/08, 44/10, 93/12, 89/13, 99/14, 45/15-aутентично тумачење, 68/15 и 87/16), чл. 47. ст. 5. тач. 1. Статута Универзитета у Београду (“Гласник Универзитета у Београду”, број 186/15-пречишћени текст и 189/16), чл. 13. ст. 1. Правилника о већима научних области на Универзитету у Београду (“Гласник Универзитета у Београду”, број 134/07, 150/09, 158/11, 164/11, 165/11, 180/14 и 195/16), чл. 21. ст. 1. тач. 1. Правилника о начину и поступку стицања звања и заснивања радног односа наставника Универзитета у Београду (“Гласник Универзитета у Београду”, број 142/08, 150/09, 160/11 и 196/16) и Правилника о минималним условима за стицање звања наставника на Универзитету у Београду (“Гласник Универзитета у Београду“, број 192/16 и 195/16), а на предлог Изборног већа Електротехничког факултета, број: 798/7 од 13. јуна 2017. године, Веће научних области техничких наука, на седници, одржаној 11. јула 2017. године,  донело је
О Д Л У К У


БИРА СЕ др Александар Ракић, у звање ванредног професора за ужу научну област Аутоматика.
О б р а з л о ж е њ е

         
Универзитет у Београду – Електротехнички факултет је дана 3. маја 2017. године, у листу „Послови“, објавио конкурс за избор у звање ванредног професора, за ужу научну област: Аутоматика, због  потребе Факултета.

Извештај Комисије за припрему извештаја о пријављеним кандидатима стављен је на увид јавности дана 29. маја 2017. године, на сајту Факултета.


На основу предлога Комисије за припрему извештаја о пријављеним кандидатима, Изборно веће Електротехничког факултета, на седници одржаној 13. јуна 2017. године, донело је одлуку о утврђивању предлога да се кандидат др Александар Ракић, изабере у звање ванредног професора.


Факултет је дана 21. јуна 2017. године доставио Универзитету комплетан захтев за избор у звање на прописаним обрасцима.

Универзитет је комплетну документацију коју је доставио Факултет ставио на web страницу Универзитета, дана 4. јула 2017. године.

Веће научних области техничких наука, на седници одржаној дана 11. јула 2017. године, разматрало је захтев Факултета и утврдило да кандидат испуњава услове прописане чланом 64. и 65. Закона о високом образовању и чланом 125. Статута Универзитета у Београду, као и услове прописане Правилником о минималним условима за стицање звања наставника на Универзитету у Београду, па је донета одлука као у изреци.

           ПРЕДСЕДНИК ВЕЋА

                                                                                           Проф. др Живан Живковић

